Gutuza izita rinowanikwa muZimbabwe. Vanhu vane zita iri: Chrispen Gutuza; Tendai Gutuza; Miriam Gutuza; Jane Gutuza. VaShona vanoti kukutuza (1. Acquire more than is one's share by cheating, 2. Defraud). Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. MaZulu vanoti khuthuza (Rob, steal from). Sokuti: ukukhuthuza umuntu imali (to rob a person of his money) kureva kubira munhu mari. VaRwanda vanoti gutuza (to be quiet, to be peaceful, to be silent). Fananidza nemazita anonzi Thulani, Mthulisi naNokuthula eSiNdebele. VaRwanda vanoti guturisha (to make quiet, to silence).